pythainlp/thaigov-v2-corpus-22032023 huggingface dataset:
วันศุกร์ที่ 4 มีนาคม 2565
อนุทิน เปิดศูนย์ไตเทียม รพ.ลำดวน จ.สุรินทร์ ผู้ป่วยฟอกไตได้ไม่ต้องข้ามอำเภอ
รองนายกรัฐมนตรีและรัฐมนตรีว่าการกระทรวงสาธารณสุข เปิดศูนย์ไตเทียม โรงพยาบาลลำดวน จังหวัดสุรินทร์ ช่วยเพิ่มการเข้าถึงบริการฟอกไตให้กับผู้ป่วยในอำเภอและใกล้เคียง ไม่ต้องไปรับบริการโรงพยาบาลจังหวัด ลดค่าใช้จ่ายในการเดินทางของประชาชน
วันนี้ (4 มีนาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร ร่วมเปิดศูนย์ไตเทียม โรงพยาบาลลำดวน จังหวัดสุรินทร์ และกล่าวว่า โรคไตเรื้อรังเป็นปัญหาสุขภาพที่สำคัญของระบบสาธารณสุข เนื่องจากผู้ป่วยมีแนวโน้มเพิ่มขึ้นต่อเนื่อง โดยเฉพาะในเขตภาคอีสานที่ประชาชนมีพฤติกรรมการบริโภครสเค็ม กระทรวงสาธารณสุขจึงสนับสนุนให้มีการพัฒนาระบบบริการสำหรับผู้ป่วยโรคไต เพิ่มหน่วยบริการฟอกไตให้ผู้ป่วยเข้าถึงการดูแลรักษามากขึ้น รวมถึงผลักดันให้การฟอกไตด้วยเครื่องเข้าสู่ชุดสิทธิประโยชน์ของ สปสช.โดยไม่ต้องเสียค่าใช้จ่ายเพิ่มครั้งละ 1,500 บาทอีกต่อไป และสามารถรับบริการได้ทุกโรงพยาบาลที่มีหน่วยบริการ ทำให้ผู้ป่วยได้เข้าถึงบริการสะดวกมากขึ้น ช่วยลดภาระค่าใช้จ่าย รวมถึงยกระดับการบริการสาธารณสุขของประเทศ
สำหรับจังหวัดสุรินทร์ ปี 2565 มีผู้ป่วยไตวายเรื้อรัง 21,098 ราย เป็นผู้ป่วยไตวายระยะสุดท้าย ที่ต้องฟอกไตด้วยเครื่องไตเทียม 953 ราย มีหน่วยให้บริการบำบัดทดแทนไตด้วยเครื่องไตเทียม 6 แห่ง ได้แก่ โรงพยาบาลสุรินทร์ โรงพยาบาลสังขะ โรงพยาบาลดอนตูมโรงพยาบาลศีขรภูมิ โรงพยาบาลปราสาท โรงพยาบาลค่ายวีรวัฒน์โยธิน และโรงพยาบาลเอกชนอีก 1 แห่ง โรงพยาบาลลำดวนได้เปิดศูนย์ไตเทียมโดยร่วมลงทุนกับภาคเอกชนมีจำนวน 12 เตียง รองรับผู้ป่วยได้ 36 คนต่อวัน ให้บริการวันอาทิตย์ถึงวันศุกร์ ตั้งแต่เวลา 06.00-19.30 น.วันละ 3 รอบ โดยมีอายุรแพทย์ทั่วไป โรงพยาบาลลำดวน เป็นผู้ดูแลมาตรฐานการให้บริการ และอายุรแพทย์โรคไตของโรงพยาบาลสุรินทร์ เป็นที่ปรึกษา ช่วยอำนวยความสะดวกประชาชนในอำเภอลำดวนและอำเภอข้างเคียงลดค่าใช้จ่ายในการเดินทาง และลดความแออัดของโรงพยาบาลสุรินทร์
************************************** 4 มีนาคม 2565
วันเสาร์ที่ 2 กรกฎาคม 2565
จ.ลพบุรี ใช้การแพทย์แผนไทยฯ ดูแลสุขภาพทุกมิติ เพิ่มมูลค่าการใช้ยาสมุนไพรจากปี 64 กว่า 36%
รัฐมนตรีช่วยว่าการกระทรวงสาธารณสุข เผย จังหวัดลพบุรี ส่งเสริมการใช้ศาสตร์การแพทย์แผนไทย การแพทย์พื้นบ้านและการแพทย์ทางเลือก ดูแลสุขภาพประชาชนทั้งการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ ในทุกหน่วยบริการ ตั้งศูนย์เรียนรู้พระโอสถพร
รัฐมนตรีช่วยว่าการกระทรวงสาธารณสุข เผย จังหวัดลพบุรี ส่งเสริมการใช้ศาสตร์การแพทย์แผนไทย การแพทย์พื้นบ้านและการแพทย์ทางเลือก ดูแลสุขภาพประชาชนทั้งการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ ในทุกหน่วยบริการ ตั้งศูนย์เรียนรู้พระโอสถพระนารายณ์เป็นแหล่งเรียนรู้การแพทย์แผนไทย พร้อมส่งเสริมการปลูกสมุนไพรในสถานบริการทุกแห่ง ส่งผลให้มีการใช้พืชสมุนไพรเป็นยาเพิ่มขึ้นจากปี2564 ถึง 36.65% หรือกว่า 1.1 ล้านบาท
วันนี้ (2 กรกฎาคม 2565) ที่พิพิธภัณฑสถานแห่งชาติสมเด็จพระนารายณ์ จังหวัดลพบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมและบรรยายพิเศษ เรื่อง “สุขภาพดี วิถีไทยจากนโยบายสนับสนุนภูมิปัญญาการแพทย์แผนไทยสู่การปฏิบัติ” โดยกล่าวว่า กระทรวงสาธารณสุขให้ความสำคัญและผลักดันการใช้สมุนไพรไทยเพื่อฟื้นฟูสุขภาพ ให้บริการแพทย์แผนไทยเชิงเศรษฐกิจสุขภาพ มีการใช้สมุนไพรรักษาในระดับปฐมภูมิ รวมถึงส่งเสริมองค์ความรู้ พัฒนาพืชสมุนไพรให้เป็นพืชเศรษฐกิจ เพื่อให้เกิดการสร้างงาน สร้างรายได้ ซึ่งสถานบริการสาธารณสุขของจังหวัดลพบุรี ทั้งโรงพยาบาลในสังกัดสำนักงานปลัดกระทรวงสาธารณสุข 11 แห่ง ครอบคลุมทุกอำเภอ และรพ.สต. 132 แห่ง ครอบคลุมทุกตำบล ได้นำศาสตร์การแพทย์แผนไทย การแพทย์พื้นบ้านและการแพทย์ทางเลือกที่มีคุณภาพมาตรฐานมาดูแลสุขภาพประชาชนอย่างครอบคลุมทุกมิติ ทั้งด้านการส่งเสริมสุขภาพ ป้องกันโรค รักษาพยาบาล และฟื้นฟูสุขภาพ รวมถึงมีการเปิดคลินิกกัญชาในโรงพยาบาลและโรงพยาบาลสังกัดกรมการแพทย์ รวม 12 แห่ง ใน รพ.สต. 2 แห่ง และอยู่ระหว่างเปิดเพิ่มใน รพ.สต.ที่มีแพทย์แผนไทยอีก 23 แห่ง
นอกจากนี้ ได้จัดตั้งศูนย์เรียนรู้พระโอสถพระนารายณ์ ที่โรงพยาบาลพระนารายณ์มหาราช เพื่อเป็นแหล่งเรียนรู้การแพทย์แผนไทยฯ โดยร่วมกับ มหาวิทยาลัยธรรมศาสตร์ และมหาวิทยาลัยมหิดล ศึกษาวิจัยตำรับยาโอสถพระนารายณ์ 4 ตำรับ ได้แก่ ยาทาพระเส้น, พระอังคบพระเส้น, น้ำมันมหาจักร และยาหอมดุม และร่วมกับ มหาวิทยาลัยราชภัฏเทพสตรี มหาวิทยาลัยมหิดล ในการศึกษาวิจัยการปลูกกัญชา วิเคราะห์ตำรับยาที่มีกัญชา ได้แก่ ยาศุขไสยาศน์, ยาสำราญนิทรา รวมถึงส่งเสริมการปลูกสมุนไพรในสถานบริการสาธารณสุขทุกแห่ง และร่วมมือกับเกษตรกรปลูกสมุนไพรคุณภาพ เช่น ขมิ้นชัน ฟ้าทะลายโจร ว่านหางจระเข้ และกัญชา ฯลฯ จำหน่ายให้กับองค์การเภสัชกรรมและโรงพยาบาลหนองโดน จังหวัดสระบุรี ที่ได้รับรองมาตรฐาน GMP ของเขตสุขภาพที่ 4 เพื่อผลิตยา 7 รายการ สำหรับใช้ในเขตสุขภาพ ส่งผลให้สถานบริการสาธารณสุขมีการใช้พืชสมุนไพรเพิ่มสูงขึ้น โดยในช่วง 9 เดือน ของปีงบประมาณ 2565 (1 ตุลาคม 2564 – 30 มิถุนายน 2565) มีมูลค่าการใช้ยาสมุนไพร 4,124,418.38 บาท เทียบกับช่วงเดียวกันของปีงบประมาณ 2564 ที่มีมูลค่า 3,018,305.34 บาท เพิ่มขึ้น1,106,113.04 บาท หรือคิดเป็น 36.65% และคาดว่าจะมีแนวโน้มการใช้ยาสมุนไพรเพิ่มขึ้นต่อเนื่อง สามารถสร้างงานสร้างรายได้ให้กับชุมชน และประชาชนในพื้นที่
วันอังคารที่ 8 มีนาคม 2565
ครม. อนุมัติร่างกฎกระทรวงกำหนดมาตรฐานสินค้า กำหนดเกณฑ์การปฏิบัติที่ดีสำหรับปางช้างในการควบคุมดูแลและเลี้ยงช้างให้ถูกต้อง เหมาะสม ตามหลักสวัสดิภาพสัตว์
ครม. อนุมัติร่างกฎกระทรวงกำหนดมาตรฐานสินค้า กำหนดเกณฑ์การปฏิบัติที่ดีสำหรับปางช้างในการควบคุมดูแลและเลี้ยงช้างให้ถูกต้อง เหมาะสม ตามหลักสวัสดิภาพสัตว์
วันที่ 8 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผยที่ประชุมคณะรัฐมนตรีวันนี้ มีมติอนุมัติหลักการร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับปางช้างเป็นมาตรฐานบังคับพ.ศ. ....โดยสาระสำคัญเป็นการกำหนดมาตรฐานสินค้าเกษตรสำหรับปางช้างเป็นมาตรฐานบังคับเพื่อกำหนดเกณฑ์การปฏิบัติที่ดีสำหรับปางช้าง ในการจัดการควบคุมดูแลและเลี้ยงช้างให้ถูกต้องเหมาะสม เป็นไปตามหลักสวัสดิภาพสัตว์ โดยกฎกระทรวงนี้ให้ใช้บังคับเมื่อผลกำหนด 2 ปีนับแต่วันประกาศในราชกิจจานุเบกษาเป็นต้นไป
สาระสำคัญของร่างกฎกระทรวง กำหนดให้มาตรฐานสินค้าเกษตรเลขที่ มกษ. 6413-2564 ตามประกาศกระทรวงเกษตรและสหกรณ์ เรื่องมาตรฐานสินค้าเกษตร : การปฏิบัติที่ดีสำหรับปางช้างตามพระราชบัญญัติมาตรฐานสินค้าเกษตรพ.ศ. 2551 ลงวันที่ 24 พฤษภาคม 2564 เป็นมาตรฐานบังคับ เช่น สถานที่ตั้งของปางช้างจะต้องอยู่ในสภาพแวดล้อมที่ไม่เสี่ยงจากการปนเปื้อนของอันตรายทางกายภาพ เคมี และชีวภาพที่มีผลกระทบต่อสุขภาพและสวัสดิภาพของสัตว์ มีคู่มือการจัดการปางช้างที่แสดงให้เห็นรายละเอียดการปฏิบัติงานที่สำคัญภายในปางช้าง เช่น การแยกและฝึกลูกช้าง การจัดการด้านการผสมพันธุ์ เป็นต้น มีสัตวแพทย์ผู้ควบคุมปางช้าง กำกับดูแลด้านสุขภาพช้าง มีการตรวจสุขภาพช้างประจำปีอย่างน้อยปีละ 1 ครั้ง เป็นต้น
โฆษกประจำสำนักนายกรัฐมนตรี กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นความสำคัญของ “ช้าง” ซึ่งเป็นสัตว์ใหญ่ คู่บ้านคู่เมือง ด้วยการยกระดับการปฏิบัติในปางช้างให้มีมาตรฐานและส่งเสริมการดูแลช้างตามหลักวิชาการ ลดปัญหาช้างเร่ร่อนและส่งเสริมภาพลักษณ์การท่องเที่ยวไทย โดยปัจจุบัน ประเทศไทยมีปางช้างจำนวนมากที่ทำธุรกิจบริการ เช่น การแสดงช้าง หรือกิจกรรมการท่องเที่ยวที่เกี่ยวข้องกับช้าง ขณะที่ ปางช้างส่วนใหญ่ยังขาดความรู้ความเข้าใจในการปฏิบัติที่ดีในการจัดการควบคุมดูแลช้างที่ถูกต้อง จึงส่งผลให้เกิดปัญหาต่อสุขภาพช้าง การทารุณกรรมช้าง รวมทั้งเกิดปัญหาต่อสิ่งแวดล้อมจากมูลช้างและขยะมูลฝอย ดังนั้น เพื่อแก้ไขปัญหาและให้สอดรับกับสถานการณ์การประกอบกิจการปางช้าง เพื่อการแสดงหรือการท่องเที่ยวที่แสวงหาประโยชน์จากช้าง รวมทั้งตอบสนองผู้มาใช้บริการที่ต้องการความปลอดภัยจากการท่องเที่ยวในปางช้าง โดยกำหนดเกณฑ์ปฏิบัติที่ดีสำหรับปางช้าง เพื่อปรับปรุงในการจัดการควบคุมดูแลและเลี้ยงช้างให้ถูกต้องและเหมาะสม เป็นไปตามหลักสวัสดิภาพของสัตว์ โดยสำนักงานมาตรฐานสินค้าเกษตรและอาหารแห่งชาติ (มกอช.) จึงได้มีประกาศกระทรวงเกษตรและสหกรณ์ เรื่องกำหนดให้มาตรฐานสินค้าเกษตรการปฏิบัติที่ดีสำหรับปางช้าง ตามพระราชบัญญัติมาตรฐานสินค้าเกษตรพ.ศ. 2551 ลงวันที่ 24 พฤษภาคม 2564 เป็นมาตรฐานบังคับ โดยใช้บังคับกับปางช้างทุกขนาดด้วย
------------------
วันพุธที่ 29 กันยายน 2564
สรรพากรรับรางวัลองค์กรต้นแบบด้านสิทธิมนุษยชนจากมาตรการภาษีลดความเหลื่อมล้ำ
กรมสรรพากรได้รับรางวัลองค์กรต้นแบบด้านสิทธิมนุษยชน ประจำปี 2564 (ภาครัฐ) (ระดับชมเชย) จากผลงาน “มาตรการภาษีเพื่อลดความเหลื่อมล้ำและส่งเสริมการพัฒนาคุณภาพชีวิตกลุ่มเปราะบาง (ผู้สูงอายุและคนพิการ)”
กรมสรรพากรได้รับรางวัลองค์กรต้นแบบด้านสิทธิมนุษยชน ประจำปี 2564 (ภาครัฐ) (ระดับชมเชย) จากผลงาน “มาตรการภาษีเพื่อลดความเหลื่อมล้ำและส่งเสริมการพัฒนาคุณภาพชีวิตกลุ่มเปราะบาง (ผู้สูงอายุและคนพิการ)” โดยกรมคุ้มครองสิทธิและเสรีภาพ กระทรวงยุติธรรมได้พิจารณามอบรางวัลให้กับองค์กรที่ดำเนินงานตามภารกิจ โดยเคารพในหลักการสิทธิมนุษยชนรวมถึงเป็นแบบอย่างที่ดีให้องค์กรอื่นๆ ในการเสริมสร้างสังคมแห่งการเคารพสิทธิมนุษยชนอย่างยั่งยืน โดยได้มีการจัดงานประกาศรางวัลฯ รูปแบบออนไลน์ เมื่อวันพุธที่ 29 กันยายน 2564
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “กรมสรรพากร ตระหนักถึงความสำคัญของการดำเนินการด้านสิทธิมนุษยชนมาโดยตลอด ไม่ว่าจะเป็นการยึดหลักศักดิ์ศรีความเป็นมนุษย์ หรือสิทธิ เสรีภาพ และความเสมอภาคขั้นพื้นฐาน โดยที่ผ่านมากรมสรรพากรได้มีการเสนอแก้ไขปรับปรุงกฎหมาย เพื่อให้สิทธิประโยชน์ทางภาษีในการสนับสนุนกิจกรรมทางเศรษฐกิจต่าง ๆ เช่น ผู้พิการ ผู้สูงอายุ และผู้พ้นโทษ เป็นต้น ตัวอย่างของมาตรการภาษีของกรมสรรพากรที่ได้รับรางวัลนี้ ได้แก่ มาตรการภาษีเพื่อช่วยเหลือคนพิการ โดยกำหนดให้ยกเว้นภาษีเงินได้บุคคลธรรมดาสำหรับผู้พิการที่มีอายุไม่เกิน 65 ปีบริบูรณ์ เฉพาะส่วนที่ไม่เกิน 190,000 บาท ในปีภาษีนั้น นอกจากนี้ หากนายจ้างหรือเจ้าของสถานประกอบการซึ่งรับคนพิการเข้าทำงานสามารถหักรายจ่ายค่าจ้างคนพิการได้ 2 เท่า และหากจ้างคนพิการเข้าทำงาน เกินกว่าร้อยละหกสิบของลูกจ้างในสถานประกอบการ โดยมีระยะเวลาจ้างเกินกว่าหนึ่งร้อยแปดสิบวันในปีภาษีหรือรอบระยะเวลาบัญชีที่มีเงินได้สามารถหักรายจ่ายได้ 3 เท่า มาตรการภาษีสนับสนุนการจ้างงานผู้สูงอายุ โดยกำหนดให้บริษัทหรือห้างหุ้นส่วนนิติบุคคลสามารถหักรายจ่ายได้ 2 เท่าของรายจ่าย ประเภทเงินเดือน และค่าจ้างสำหรับการจ้างบุคลากรผู้สูงอายุ และมาตรการภาษีสนับสนุนการจ้างงานผู้พ้นโทษ โดยกำหนดให้บริษัทหรือห้างหุ้นส่วนนิติบุคคลสามารถหักรายจ่ายได้ 1.5 เท่าของรายจ่ายที่ได้จ่ายในการจ้างแรงงานผู้พ้นโทษ ทั้งนี้ กรมสรรพากรมีนโยบายที่จะออกแบบนโยบายภาษีสร้างความเท่าเทียมและเป็นธรรมในสังคม นอกจากนี้ ในส่วนของการบริหารภายในองค์กรก็ได้ให้ความสำคัญในเรื่องดังกล่าวนี้ โดยได้ดูแลและเปิดโอกาสกับบุคลากรทุกกลุ่ม อย่างเท่าเทียม”
ทั้งนี้ สามารถสอบถามรายละเอียดเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence RD) โทร. 1161
วันศุกร์ที่ 5 พฤศจิกายน 2564
ในหลวง-พระราชินี พระราชทานพระบรมราชวโรกาสให้ กระทรวงเกษตรและสหกรณ์ เข้าเฝ้าฯ ทูลเกล้าฯ ถวายหนังสือ 'เฉลิมราชพัสตรา' และผ้าไหม
ในหลวง-พระราชินี พระราชทานพระบรมราชวโรกาสให้ กระทรวงเกษตรและสหกรณ์ เข้าเฝ้าฯ ทูลเกล้าฯ ถวายหนังสือ 'เฉลิมราชพัสตรา' และผ้าไหม
4 พฤศจิกายน 2564 เวลา 18.24 น. พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออก ณ พระที่นั่งอัมพรสถาน พระราชวังดุสิต พระราชทานพระบรมราชวโรกาสให้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นำคณะผู้จัดทำหนังสือ "เฉลิมราชพัสตรา" เข้าเฝ้าทูลละอองธุลีพระบาท น้อมเกล้าน้อมกระหม่อมถวายหนังสือ "เฉลิมราชพัสตรา" เพื่อพระราชทานตามพระราชอัธยาศัย และทูลเกล้าทูลกระหม่อมถวายผ้าไหม แด่สมเด็จพระนางเจ้า ฯ พระบรมราชินี
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์สำนึกในพระมหากรุณาธิคุณของสมเด็จพระนางเจ้า ฯ พระบรมราชินี ที่ทรงน้อมนำพระราชปณิธานของพระบาทสมเด็จพระเจ้าอยู่หัว ในการ “สืบสาน รักษา ต่อยอด” พระราชกรณียกิจและพระราชดำรัสของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ด้านการส่งเสริมอาชีพหม่อนไหมแก่ราษฎร การส่งเสริมเอกลักษณ์และภูมิปัญญาผ้าไหม รวมถึงการส่งเสริมให้คนไทยสวมใส่ผ้าไหมในทุกโอกาส จึงได้จัดพิมพ์หนังสือ “เฉลิมราชพัสตรา” เพื่อเฉลิมพระเกียรติสมเด็จพระนางเจ้า ฯ พระบรมราชินี ในโอกาสทรงเจริญพระชนมพรรษา 43 พรรษา ในวันที่ 3 มิถุนายน 2564 ซึ่งรวบรวมพระราชกรณียกิจในการเสด็จพระราชดำเนินไปในโอกาสต่าง ๆ และทรงฉลองพระองค์ด้วยผ้าไหมที่มีความงดงาม โดดเด่น เป็นเอกลักษณ์ของผ้าไหมในแต่ละพื้นถิ่น ซึ่งเป็นการเผยแพร่ความงดงามของผ้าไหมไทยสู่สายตาชาวไทยและชาวโลก
กระทรวงเกษตรและสหกรณ์ จึงได้ขอพระราชทานพระบรมราชวโรกาส นำคณะผู้จัดทำหนังสือ“เฉลิมราชพัสตรา” ได้แก่ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายทองเปลว กองจันทร์ ปลัดกระทรวงเกษตรและสหกรณ์ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายอภัย สุทธิสังข์ หัวหน้าผู้ตรวจราชการกระทรวงเกษตรและสหกรณ์ นายปราโมทย์ ยาใจ อธิบดีกรมหม่อนไหม พร้อมด้วยผู้บริหารและข้าราชการกรมหม่อนไหม เข้าเฝ้าทูลละอองธุลีพระบาท น้อมเกล้าน้อมกระหม่อมถวายหนังสือเฉลิมราชพัสตรา จำนวน 300 เล่ม เพื่อพระราชทานตามพระราชอัธยาศัย พร้อมทั้งทูลเกล้าทูลกระหม่อมถวายผ้าไหมแพรวาและผ้าไหมขิด แด่สมเด็จพระนางเจ้า ฯ พระบรมราชินี ในโอกาสนี้ด้วย
วันอังคารที่ 15 กุมภาพันธ์ 2565
กระทรวงวัฒนธรรม เปิดตลาดผลิตภัณฑ์วัฒนธรรม CCPOTออนไลน์เสมือนจริง ทางเว็บไซต์ www.ccpot.in.th
กระทรวงวัฒนธรรม เปิดตลาดผลิตภัณฑ์วัฒนธรรม CCPOTออนไลน์เสมือนจริง ทางเว็บไซต์ www.ccpot.in.th
กระทรวงวัฒนธรรม เปิดตลาดผลิตภัณฑ์วัฒนธรรม CCPOTออนไลน์เสมือนจริง ทางเว็บไซต์ www.ccpot.in.th
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า กระทรวงวัฒนธรรม ใช้เทคโนโลยีทันสมัยในยุควิถีใหม่ ในงานแสดงและจำหน่ายผลิตภัณฑ์วัฒนธรรมชุมชนไทย CCPOT GRAND EXPOSITION ในรูปแบบไฮบริด เปิดให้เข้าชมงาน Onsite ณ ศูนย์การค้าพารากอนแล้ว ยังส่งงานแสดงผลิตภัณฑ์วัฒนธรรมขึ้นระบบ Online Virtual Exhibition ให้ชมงานและจัดจำหน่ายได้ที่เว็บไซต์ www.ccpot.in.th โดยนำข้อมูลผลิตภัณฑ์วัฒนธรรม 5,000 รายการ จากชุมชนวัฒนธรรม 1,000 แห่ง ทั่วประเทศ ที่ได้รับการพัฒนานำมาเพิ่มคุณค่าและมูลค่าด้วยการออกแบบและนวัตกรรมให้มีความโดดเด่น เพิ่มความน่าสนใจโดยการบอกเล่าเรื่องราวทางวัฒนธรรมท้องถิ่น อาทิ ของใช้ของที่ระลึก อาหารแปรรูปผ้าไทย เสื้อผ้าเครื่องแต่งกาย งานฝีมือ งานจักสาน และของแต่งบ้าน โดยข้อมูลผลิตภัณฑ์วัฒนธรรมทั้งหมดนี้ได้นำขึ้นระบบพร้อมให้เข้าชมงานเสมือนจริงในรูปแบบ Online Virtual Exhibition ได้แล้วตั้งแต่วันที่ 14 กุมภาพันธ์ 2565 ซึ่งผู้เข้าชมงานผ่านทางออนไลน์จะได้รับประสบการณ์ที่แปลกใหม่ สามารถเดินเข้าชมและเลือกซื้อสินค้าในงานได้ทุกโซนการจัดแสดงเหมือนมาเดินชมงานจริง
รัฐมนตรีว่าการกระทรวงวัฒนธรรมกล่าวต่อว่า ระบบการเข้าชมงานแบบเสมือนจริง Virtual Exhibition นี้ เป็นแพลตฟอร์มการจัดแสดงงานเสมือนจริงในรูปแบบสามมิติ (3D) ทำให้การจัดงานแสดงและจำหน่ายยุคใหม่สามารถเข้าชมงานแบบไร้ขีดจำกัดทั้งในเรื่องของสถานที่ และเวลาที่สามารถเข้าชมงานได้ตลอดเวลา 24 ชั่วโมง นอกจากนี้ยังเป็นแพลตฟอร์มที่เหมาะสมกับสถานการณ์ปัจจุบันที่มีการระบาดของโรคโควิด-19 ที่เป็นปัจจัยเสี่ยง ซึ่งจะช่วยลดความหนาแน่นของจำนวนผู้เข้าชมงานแบบสถานที่จริง (onsite) ลงได้ โดยเฉพาะผู้ประกอบการจากต่างประเทศที่อาจจะไม่สะดวกในการเดินทาง แต่ยังสามารถเจรจาทำธุรกิจการค้ากับผู้ประกอบการ เพื่อให้คงผลประกอบการและมูลค่าการซื้อขายให้ดำเนินไปได้ตามปกติ
สำหรับวิธีการเข้าใช้งานระบบ CCPOT GRAND EXPOSITION VIRTUAL EXHIBITION ผู้เข้าใช้ต้องลงทะเบียนโดยกรอกข้อมูลรายละเอียดส่วนบุคคลเพียงครั้งเดียว หลังจากนั้นใช้เบอร์โทรศัพท์มือถือล็อกอินเข้าระบบได้ตลอดเวลาได้ทุกอุปกรณ์ (device) ทั้งโทรศัพท์มือถือ ไอแพด และคอมพิวเตอร์ นอกจากนี้ ผู้เข้าชมงานแล้วยังสามารถเลือกดูรายละเอียดหรือประวัติความเป็นมาของผลิตภัณฑ์วัฒนธรรมชุมชนไทยที่นำมาจัดแสดงทั้ง 5,000 รายการได้ สามารถสอบถามข้อมูลเพิ่มเติมจากฟังก์ชันสนทนา (chat) กับผู้ดูแลระบบได้ตลอด 24 ชั่วโมงได้อีกด้วย
กระทรวงวัฒนธรรม จึงขอเชิญชวน ผู้ผลิต ผู้ส่งออก ผู้นำเข้า ตัวแทนจำหน่ายสินค้า เข้าร่วมเจรจาธุรกิจ และผู้สนใจทุกท่านร่วมเป็นส่วนหนึ่งในการสนับสนุนส่งเสริมเศรษฐกิจชุมชนในงานแสดงและจำหน่ายผลิตภัณฑ์วัฒนธรรมชุมชนไทย CCPOT GRAND EXPOSITION ระหว่างวันที่ 16 - 20 กุมภาพันธ์ 2565 นี้ ณ รอยัล พารากอน ฮอลล์ ชั้น 5 และลาน พาร์ค พารากอน ชั้น M ทั้งนี้ การจัดงานครั้งนี้ปฏิบัติตามมาตรการป้องกันการแพร่ระบาด ของโรคติดเชื้อไวรัสโคโรนา (โควิด-19) ของกระทรวงสาธารณสุขอย่างเคร่งครัด
ข้อมูลเพิ่มเติมหรือรับชมงานในรูปแบบ Online Virtual Exhibition ได้ที่เว็บไซต์ www.ccpot.in.thและสายด่วนวัฒนธรรม 1765
……………………………………………………….
สอบถามข้อมูลเพิ่มเติมได้ที่กองเศรษฐกิจวัฒนธรรม โทร. 02 209 3597 หรือ 02 209 3599
วันพฤหัสบดีที่ 7 กรกฎาคม 2565
นายกฯ ติดตามความก้าวหน้าการดำเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กำแพงเพชร ย้ำรัฐบาลมุ่งลดความเหลื่อมล้ำ แก้ปัญหาความยากจนในทุกมิติอย่างยั่งยืน
นายกฯ ติดตามความก้าวหน้าการดำเนินงาน ศจพ. ระดับพื้นที่ มอบบ้านผู้ยากไร้ อ.คลองขลุง กำแพงเพชร ย้ำรัฐบาลมุ่งลดความเหลื่อมล้ำ แก้ปัญหาความยากจนในทุกมิติอย่างยั่งยืน ให้ประชาชนมีคุณภาพชีวิตความเป็นอยู่ที่ดีขึ้น
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (7 ก.ค. 65) เวลา 12.15 น. ณ ตำบลวังบัว อำเภอคลองขลุง จังหวัดกำแพงเพชร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและคณะ ติดตามความก้าวหน้าการดำเนินการขจัดความยากจนและพัฒนาทุกช่วงวัยอย่างยั่งยืนตามหลักปรัชญาเศรษฐกิจพอเพียง ซึ่งอำเภอคลองขลุง ได้ขับเคลื่อนการดำเนินงานศูนย์อำนวยการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.) ในระดับพื้นที่ ด้วยการปลูกสร้างบ้านที่อยู่อาศัย โดยนายกรัฐมนตรีได้มอบบ้านที่อยู่อาศัยให้กับนางขาว บุญโลก อายุ 63 ปี อาชีพรับจ้าง และมอบบ้านที่ดำเนินการเสร็จแล้วแก่ผู้แทนจำนวน 13 หลัง ซึ่งสร้างโดยโครงการบ้านกาชาดเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ประจำปี 2565 ซึ่งได้รับการสนับสนุนงบประมาณจากเหล่ากาชาดจังหวัดกำแพงเพชร โดยมีกองทุนพัฒนาบทบาทสตรีจังหวัดกำแพงเพชร และประชาชน มารอให้การต้อนรับ
โอกาสนี้ นายกรัฐมนตรีเยี่ยมชมนิทรรศการแนวทางการแก้ไขปัญหาความยากจนและพัฒนาคนทุกช่วงวัย (เมนูแก้จน) ตามมิติความขัดสน 5 มิติความขัดสน ประกอบด้วย 1. ความมั่นคงทางเศรษฐกิจ 2. การศึกษา และทักษะที่จำเป็น 3. สถานะทางสุขภาพ 4. คุณภาพชีวิตความเป็นอยู่ และ 5. การเข้าถึงบริการ ความช่วยเหลือ และการมีส่วนร่วมในสังคม พร้อมเยี่ยมบ้านหลังเก่าของคุณยายขาวและครอบครัว โดยนายกรัฐมนตรีกล่าวให้กำลังใจ อย่าท้อ รัฐบาลให้ความสำคัญกับการแก้ไขปัญหาความยากจนและพัฒนาคนทุกช่วงวัย ที่จะต้องดำเนินการให้เกิดผลสำเร็จ พัฒนาทุกมิติและทุกพื้นที่ในประเทศ เพื่อลดความเหลื่อมล้ำและแก้ปัญหาความยากจนของประชาชนในทุกมิติอย่างยั่งยืน ให้ประชาชนมีคุณภาพชีวิตและความเป็นอยู่ที่ดีขึ้น โดยให้ทุกกระทรวงดำเนินการและบูรณาการทำงานร่วมกันอย่างเป็นระบบให้เกิดความเข้มแข็ง ให้เป็นไปตามนโยบายของรัฐบาล ที่จะแก้ปัญหาของประชาชนอย่างยั่งยืนในทุกมิติและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง สิ่งสำคัญคือการปฏิบัติงานต้องอาศัยกลไกภาคีเครือข่ายในพื้นที่ ทั้งบูรณาการร่วมกับหน่วยงานที่รับผิดชอบทั้งกระทรวง กลุ่มองค์กรสตรีจังหวัด องค์กรเอกชน สมาคม มูลนิธิต่าง ๆ ในระดับพื้นที่ ที่ร่วมกันทำงานอย่างเต็มที่เพื่อให้ประชาชนมีที่อยู่อาศัยที่มั่นคง แข็งแรงต่อไป
วันเสาร์ที่ 5 กุมภาพันธ์ 2565
“นายกฯ” ส่งกำลังใจเชียร์ นักกีฬาไทย แข่ง “โอลิมปิกฤดูหนาว” กรุงปักกิ่ง
“นายกฯ” ส่งกำลังใจเชียร์ นักกีฬาไทย แข่ง “โอลิมปิกฤดูหนาว” กรุงปักกิ่ง
วันที่ 5 ก.พ. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ส่งกำลังใจถึงนักกีฬาไทย ในการแข่งขันกีฬาโอลิมปิกฤดูหนาว ครั้งที่ 24 ณ กรุงปักกิ่ง สาธารณรัฐประชาชนจีน ระหว่างวันที่ 4 - 20 ก.พ. โดยขอเป็นกำลังใจให้นักกีฬาได้แสดงศักยภาพออกมาได้อย่างเต็มกำลังความสามารถ ทำผลงานให้ดีที่สุดอย่างที่ตั้งใจเอาไว้ และขอให้นักกีฬาประสบความสำเร็จในการแข่งขันครั้งนี้
น.ส.ไตรศุลี กล่าวว่า สำหรับการแข่งขันกีฬาโอลิมปิกฤดูหนาว ครั้งที่ 24 ณ กรุงปักกิ่ง ประเทศไทยส่งนักกีฬาเข้าร่วมการแข่งขัน ทั้งหมด 2 ชนิดกีฬา จำนวน 4 คน ประกอบด้วย 1. นักกีฬาสกี ประเภท ครอสคันทรี (ชาย) 2. นักกีฬาสกี ประเภทครอสคันทรี (หญิง) 3. นักกีฬาสกี ประเภทอัลไพน์(ชาย) และ 4. นักกีฬาสกี ประเภทอัลไพน์ (หญิง) โดยนายกรัฐมนตรี ฝากให้การกีฬาแห่งประเทศไทย กรรมการคณะกรรมการโอลิมปิกสากล ดูแลนักกีฬาและคณะผู้ฝึกสอน พร้อมสนับสนุนให้การแข่งขันเป็นไปด้วยความเรียบร้อย
น.ส.ไตรศุลี กล่าวว่า นายกรัฐมนตรี ยังเชิญชวนประชาชน ร่วมเชียร์และส่งกำลังใจให้นักกีฬาไทยในการแข่งขันกีฬาโอลิมปิกฤดูหนาวครั้งนี้ด้วย โดยสามารถรับชมผ่านการถ่ายทอดสดช่อง T Sports 7 และแอปพลิเคชัน AIS Play ขณะที่การกีฬาแห่งประเทศไทย ได้จัดกิจกรรม SAT Winter Sport Park ร่วมชมเชียร์นักกีฬาไทยผ่านจอภาพขนาดใหญ่ ระหว่างวันที่ 4 - 13 ก.พ. ณ บริเวณโดมกิจกรรมกีฬาอเนกประสงค์ การกีฬาแห่งประเทศไทย โดยกิจกรรมดังกล่าวยังเป็นการส่งเสริมและสร้างแรงจูงใจเพื่อสรรหานักกีฬาในการเตรียมเข้าร่วมการแข่งขันกีฬาโอลิมปิกเกมส์ฤดูหนาว มีกิจกรรมการจัดแสดงอุปกรณ์ที่ใช้ในการแข่งขันกีฬาฤดูหนาว ให้ข้อมูลนักกีฬาและรายละเอียดการแข่งขันต่าง ๆ พร้อมทั้งมีเจ้าหน้าที่คอยให้คำแนะนำตลอดเวลา นอกจากนี้ ผู้ที่มาร่วมกิจกรรมยังจะได้ทดลองฝึกทักษะการเล่นกีฬาฤดูหนาวด้วย
วันพุธที่ 9 มีนาคม 2565
รัฐมนตรีว่าการกระทรวงยุติธรรม ถก ดีอีเอ หารือเร่งสกัดสารตั้งต้นใช้ผลิตยาเสพติดในโรงงานอุตสาหกรรม ย้ำ ภาคประชาชนจะมีบทบาทสำคัญต่อประมวลกฎหมายยาเสพติดฉบับใหม่
รัฐมนตรีว่าการกระทรวงยุติธรรม ถก ดีอีเอ หารือเร่งสกัดสารตั้งต้นใช้ผลิตยาเสพติดในโรงงานอุตสาหกรรม ย้ำ ภาคประชาชนจะมีบทบาทสำคัญต่อประมวลกฎหมายยาเสพติดฉบับใหม่ มั่นใจปี 65 พร้อมเดินหน้าเน้นยึดทรัพย์ตัดวงจรยาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. นายวันชัย พนมชัย อธิบดีกรมโรงงานอุตสาหกรรม พ.ต.ต. ยุทธนา แพรดำ รองอธิบดีกรมสอบสวนคดีพิเศษ และ พล.ต.ต.บรรพต มุ่งขอบกลาง ผบก.ปส.3 ให้การต้อนรับ คณะผู้บริหารและเจ้าหน้าที่สำนักงานปราบปรามยาเสพติดสหรัฐอเมริกา (Drug Enforcement Administration หรือ DEA) นำโดยนายจอห์น พี สก๊อต (Mr. John Scott) ผู้อำนวยการประจำภูมิภาคตะวันออกไกล สำนักงานปราบปรามยาเสพติดสหรัฐอเมริกา และ นายมาร์ค สไนเดอร์ (Mr. Mark Snyder) ผู้ช่วยผู้อำนวยการประจำภูมิภาคตะวันออกไกล โดยได้ร่วมหารือถึงปัญหายาเสพติดและสารตั้งต้นในการผลิตยาเสพติดที่แพร่ระบาดในประเทศไทย
นายสมศักดิ์ เปิดเผยว่า ตนมีความยินดีอย่างยิ่งที่มีโอกาสต้อนรับคณะผู้บริหารสำนักงานปราบปรามยาเสพติดสหรัฐอเมริกา หรือ ดีอีเอ ขอนำเรียนว่าตอนนี้ประเทศไทยได้มีการพัฒนาในเรื่องของการปราบปรามยาเสพติดไปมาก ทั้งในส่วนของกฎหมาย คือ ประมวลกฎหมายเสพติด และยังให้ความสำคัญเรื่องการจับเม็ดยา ซึ่งภารกิจใหม่ที่เพิ่มเข้ามาและเป็นภารกิจหลัก คือ การไล่ยึด อายัดทรัพย์กลุ่มผู้ค้ายาเสพติด โดยทดลองในปีที่ผ่านมาถือว่าประสบความสำเร็จเพราะสามารถไล่ยึดทรัพย์จากผู้ค้ายาได้ยอดสูงถึง 7 พันล้านบาท ส่วนในปีนี้ได้ตั้งเป้าไว้ที่ 1 หมื่นล้านบาท สำหรับเวลานี้ต้องดูในขั้นตอนการเผยแพร่กฎหมายใหม่เพื่อให้เจ้าหน้าที่ทหาร ตำรวจ และประชาชนเข้ามามีส่วนร่วมรับรู้กับกระบวนการของกฎหมายที่จะบังคับใช้ในอนาคต และตัวกฎหมายใหม่นี้ยังดึงประชาชนเข้ามามีส่วนเกี่ยวข้องในการแจ้งเบาะแสผู้ค้ายาให้กับเราอีกทางด้วย
“ผมต้องขอบคุณ ดีอีเอ ที่เข้ามาร่วมทำงานกับเจ้าหน้าที่ป.ป.ส. ซึ่งได้ร่วมมือด้านการปราบปรามยาเสพติดมาตั้งแต่อดีตจนถึงปัจจุบัน นอกจากนี้ อาจมีการตั้งข้อสังเกตของสารตั้งต้นและสารเคมีที่ใช้ในการลักลอบผลิตยาเสพติดในโรงงานอุตสาหกรรม ซึ่งเรื่องนี้ถือเป็นเรื่องใหม่ที่ต้องศึกษาเราจึงได้เชิญอธิบดีกรมโรงงานอุตสาหกรรมเข้าร่วมหารือด้วย ขอให้มั่นใจว่าผมไม่เคยปล่อยปละละเลยในการปราบปรามยาเสพติด และเรื่องการใช้ประเทศไทยเป็นทางผ่านในการขนส่งยาเสพติด” นายสมศักดิ์ ระบุ
ด้าน นายจอห์น พี สก๊อต เผยว่า ในเวลานี้ ดีอีเอ มีความเป็นห่วงเรื่องสารเคมีหรือสารตั้งต้นที่โรงงานอุตสาหกรรมทั่วไปนำมาใช้ในโรงงาน เพราะสามารถนำไปผลิตเป็นยาเสพติดได้ จึงขอเสนอตัวเข้าทำงานร่วมกับฝ่ายไทย รวมถึงจัดตั้งคณะทำงานเชิงลึกให้มากยิ่งขึ้นเพื่อจะได้มีความรู้เท่าทันผู้ค้ายาเพราะเชื่อว่าหากสกัดกั้นสารตั้งต้นได้ก็จะสกัดตัวยาเสพติดได้ด้วย โดยดีอีเอพร้อมให้การสนับสนุนในเรื่องยึด อายัดทรัพย์ และพร้อมร่วมงานกับป.ป.ส. ประเทศไทยในการปราบปรามยาเสพติด ซึ่งประเทศไทยกับสหรัฐฯมีเป้าหมายเดียวกันคือ เรื่องการยึดทรัพย์ตัดวงจรยาเสพติด พร้อมขอชื่นชมเจ้าหน้าที่ของไทยที่ได้ร่วมทำงานอย่างหนักเพื่อปราบปราบยาเสพติดมาโดยตลอด
วันอังคารที่ 16 สิงหาคม 2565
สธ.เตือน “ยาลิ้นฟ้า” อันตราย เป็นยาควบคุม เสพเองอันตรายถึงชีวิต ผู้ขาย-ผู้เสพ โทษติดคุก 7 ปี ปรับสูงสุด 7 แสนบาท
โฆษกกระทรวงสาธารณสุข เตือน “ยาลิ้นฟ้า” อันตราย ออกฤทธิ์ต่อจิตประสาท ถือเป็นยาควบคุม ไม่มีขายทั่วไป เผยโทษสำหรับผู้ขายผู้เสพ ผู้โฆษณา หรือชวนผู้อื่นมาเสพ มีโทษ ติดคุก 7 ปี ปรับสูงสุด 7 แสนบาท
วันนี้ (16 สิงหาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11)และโฆษกกระทรวงสาธารณสุข กล่าวถึงกรณีวัยรุ่นบางกลุ่มนิยมใช้ยาลิ้นฟ้า ว่า ยาลิ้นฟ้า คือยาโรฮิบนอล ซึ่งเป็นชื่อทางการค้าของยาในกลุ่มฟลูนิแทรซิแพม (Flunitrazepam) หรืออาจเป็นกลุ่มยาลักษณะเดียวกัน จัดอยู่ในกลุ่มวัตถุออกฤทธิ์ต่อจิตประสาท ถือเป็นยาควบคุม ไม่มีขายทั่วไป ต้องจ่ายยาโดยแพทย์เท่านั้น หากสถานพยาบาลใดจ่ายยาดังกล่าวต้องทำรายงานส่งไปที่สำนักงานคณะกรรมการอาหารและยา (อย.) โดยยาดังกล่าวออกฤทธิ์ในการบรรเทาอาการวิตกกังวล สงบประสาท ทำให้นอนหลับ สูญเสียความทรงจำชั่วขณะ คลายกล้ามเนื้อ ต้านการชักและกดระบบการหายใจ ในทางการแพทย์จึงนิยมใช้เป็นยานอนหลับ ยานำสลบ และสงบประสาทก่อนทำการผ่าตัด
นายแพทย์รุ่งเรืองกล่าวต่อว่า ยาดังกล่าวมีผู้นำไปใช้ในทางที่ผิด เช่น นำไปมอมผู้อื่นให้หมดแรงต่อสู้ จำสิ่งที่เกิดขึ้นไม่ได้ เพื่อก่ออาชญากรรม โดยส่วนใหญ่ใช้ผสมในเครื่องดื่ม โดยเฉพาะเครื่องดื่มที่มีแอลกอฮอล์ เพื่อทำให้Flunitrazepam ออกฤทธิ์กดประสาทแรงขึ้น ขณะนี้ พบว่ามีการนำไปเสพเพื่อให้เกิดอาการมึนและอวดลิ้นที่เปลี่ยนเป็นสีฟ้า จึงขอเตือนว่าเป็นเรื่องที่อันตรายอย่างมาก อาจเกิดผลข้างเคียง จนถึงแก่ชีวิตได้ เช่น หยุดหายใจ หากเสพปริมาณมาก หรือเสพร่วมกับเครื่องดื่มแอลกอฮอล์ รวมถึงความเสี่ยงจากอุบัติเหตุที่สูงมาก ทั้งนี้ ผู้ที่ลักลอบจำหน่ายยาฟลูนิแทรซิแพมและผู้ที่นำไปใช้เสพ ผู้จำหน่าย โฆษณาเชิญชวน ถือว่ามีความผิด จะถูกดำเนินคดีตามกฎหมาย กระทรวงสาธารณสุขจะดำเนินคดีอย่างถึงที่สุด
************************************ 16 สิงหาคม 2565
วันศุกร์ที่ 25 กุมภาพันธ์ 2565
รัฐบาลเผย ผู้แทนการค้าสหรัฐให้ไทยปลอดจากประเทศไทยที่มีตลาดขายสินค้าละเมิดทรัพย์สินทางปัญญา สร้างความเชื่อมั่นต่อนักลงทุนเพิ่มขึ้น
รัฐบาลเผย ผู้แทนการค้าสหรัฐให้ไทยปลอดจากประเทศไทยที่มีตลาดขายสินค้าละเมิดทรัพย์สินทางปัญญา สร้างความเชื่อมั่นต่อนักลงทุนเพิ่มขึ้น
วันนี้ 25 ก.พ. 65 นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า จากนโยบายที่ชัดเจนของรัฐบาลและการดำเนินงานเชิงรุกของไทยในการเข้มงวดปราบปรามการละเมิดทรัพย์สินทางปัญญาทุกรูปแบบอย่างเข้มแข็ง จนเกิดผลเป็นรูปธรรม ทำให้ผู้แทนการค้าสหรัฐอเมริกา (USTR) ได้เผยแพร่รายชื่อตลาดที่มีการละเมิดทรัพย์สินทางปัญญาสูงทั่วโลกประจำปี 2564 (2021 Review of Notorious Markets for Counterfeiting and Piracy) ไม่ปรากฎย่านการค้าและตลาดออนไลน์ของไทยในรายงานแม้แต่แห่งเดียว นับเป็นครั้งแรกในรอบหลายปีที่ผ่านมา สะท้อนให้เห็นว่าไทยจริงจังในการปราบปรามการละเมิดทรัพย์สินทางปัญญา สร้างความเชื่อมั่นเสริมบรรยากาศการค้าการลงทุนของประเทศมากขึ้น
นางสาวรัชดาฯ กล่าวต่อไปว่า ตลอดระยะเวลาที่ผ่านมา รัฐบาลจริงจังต่อการปราบปรามการละเมิดทรัพย์สินทางปัญญา ไม่ว่าจะเป็นด้านนโยบาย และด้านกฎหมาย โดยเมื่อ ม.ค. ที่ผ่านมา ครม.ได้เห็นชอบร่างประกาศกระทรวงพาณิชย์ เรื่อง กำหนดให้สินค้าละเมิดเครื่องหมายการค้าและสินค้าละเมิดลิขสิทธิ์เป็นสินค้าที่ต้องห้ามส่งออก ห้ามนำเข้า และห้ามนำผ่านราชอาณาจักร พ.ศ. …. ซึ่งเป็นการปรับปรุงกฎหมายให้เหมาะสมสอดคล้องกับสถานการณ์ปัจจุบัน ข้อเท็จจริง และพันธกรณีระหว่างประเทศที่เกี่ยวข้อง และภายหลังครม. ได้เห็นชอบร่างประกาศฯ กรมศุลกากรเดินหน้าเข้มตรวจสินค้าละเมิดทรัพย์สินทางปัญญาให้มีประสิทธิภาพมากยิ่งขึ้น และจัดระบบเพื่ออำนวยความสะดวกให้ผู้ประกอบการนำเข้า-ส่งออกที่สุจริตผ่านพิธีการสุรกากรได้อย่างรวดเร็ว ทั้งนี้ ในปี 2564 หน่วยงานที่เกี่ยวข้อง ประกอบด้วย กรมทรัพย์สินทางปัญญา กองอำนวยการรักษาความมั่นคงภายในราชอาณาจักร สำนักงานตำรวจแห่งชาติ กรมศุลกากร และกรมสอบสวนคดีพิเศษ ได้ร่วมกันทำลายของกลางสินค้าละเมิดทรัพย์สินทางปัญญาที่คดีถึงที่สุดแล้ว มูลค่ากว่า 500 ล้านบาท ถือเป็นอีกกลไกสำคัญของการแก้ไขปัญหาการละเมิดทรัพย์สินทางปัญญาที่จะต้องดำเนินการอย่างโปร่งใสสอดคล้องกับพันธกรณีภายใต้กรอบองค์การการค้าโลก (WTO)
"พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความขอบคุณ พร้อมชื่นชมทุกภาคส่วนที่เกี่ยวข้องที่บูรณาการทำงานอย่างเข้มแข็ง ร่วมมือกันอย่างจริงจัง จนปรากฎเป็นรูปธรรม ส่งผลให้ไทยปลอดจากประเทศไทยที่มีสินค้าละเมิดทรัพย์สินทางปัญญา ชี้ให้เห็นถึงความสำเร็จ อันจะส่งผลต่อความเชื่อมั่นผู้ประกอบการ ประเทศคู่ค้า และนักลงทุนอย่างต่อเนื่อง ถือเป็นผลของรัฐบาลที่มุ่งมั่นแก้ไขปัญหามาโดยตลอดจนประสบความสำเร็จ" นางสาวรัชดาฯ กล่าว
......................
วันอาทิตย์ที่ 19 มิถุนายน 2565
Govt commits to take into consideration proposals of National Fisheries Association of Thailand
Govt commits to take into consideration proposals of National Fisheries Association of Thailand
Government Spokesperson Thanakorn Wangboonkongchana disclosed that on June 17, 2022, at 1330hrs, at the Purple Room, Thai Khu Fah Building, Government House, President of National Fisheries Association of Thailand (NFAT) Mongkol Sukcharoenkana led the NFAT delegation to pay a courtesy call on Prime Minister and Defense Minister Gen. Prayut Chan-o-cha to clarify the summary report of the Environmental Justice Foundation (EJF) submitted to the Thai Government, and discussed with the Prime Minister on the problems of Thai fisherfolks and the ways to address those problems. Attending the meeting were PM’s Secretary General Distat Hotrakitya, PM’s Advisor Gen. Natthapol Nakpanich, Deputy Government Spokesperson Ratchada Thanadirek, Permanent Secretary to the Prime Minister’s Office Teerapat Prayoonsit, Deputy Permanent Secretary to Ministry of Agriculture and Cooperatives, and Director-General of Fishery Department Chalermchai Suwannarak. Gist of the meeting is as follows:
NFAT representatives expressed appreciation toward the Prime Minister and the Government for their constant assistance and support provided to Thai fisherfolks, especially loan provision. They also called on the Government to address some issues of their concern, i.e., revision of the Fishery Act, B.E. 2558 and 2560 and related organic laws (Ministerial regulation on issuance of fishing permits, PM’s Office regulation on seafarer identity document, and Interior ministerial regulation on permission of stay for certain types of aliens as a special case), the problem related to import of aquatic animals, and acceleration of amnesty process for radio system in fishing vessels.
The Prime Minister affirmed that concerned agencies, be it, Ministry of Agriculture and the Fishery Department, would be assigned to take into consideration, prioritize, and properly implement proposals made by NFAT. The Government will also do its best to control oil prices in line with the current situation for the best interest of the country and people. He believes that the problem of oil and gasoline price hike would be resolved if the Russia-Ukraine situation becomes better.
วันพุธที่ 4 สิงหาคม 2564
รัฐมนตรีว่าการกระทรวงยุติธรรม รับนโยบายนายกรัฐมนตรี มอบกรมราชทัณฑ์เร่งรับซื้อสินค้าช่วยเกษตรกร แจ้งคู่ค้าปรับเมนูอาหารนักโทษ
รัฐมนตรีว่าการกระทรวงยุติธรรม รับนโยบายนายกรัฐมนตรี มอบกรมราชทัณฑ์เร่งรับซื้อสินค้าช่วยเกษตรกร แจ้งคู่ค้าปรับเมนูอาหารนักโทษ ชี้ช่วงวิกฤตต้องปรับเนื้องานให้ยืดหยุ่นเกิดประโยชน์ต่อสังคมให้มากที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่ พล.อ.ประยุทธ์ จันทร์โอชา นายกรัฐมนตรี ได้สั่งการในที่ประชุมคณะรัฐมนตรี (ครม.) กำชับให้ทุกหน่วยงานเร่งช่วยเหลือเกษตรกร และได้ซื้อผลไม้เพื่อช่วยเหลือ พร้อมเชิญชวนคณะรัฐมนตรีร่วมอุดหนุน ซึ่งตนได้สั่งการให้กรมราชทัณฑ์รับซื้อผลไม้จากเกษตรกรและปรับเมนูอาหารในส่วนของผลไม้สำหรับผู้ต้องขังไปแล้ว และทางกรมราชทัณฑ์ได้ตอบรับและทำหนังสือแจ้งไปยัง ผู้ว่าราชการจังหวัดต่างๆ องค์การตลาด กระทรวงมหาดไทย องค์การคลังสินค้า องค์การตลาดเพื่อการเกษตร สหกรณ์การเกษตรวิเศษชัยชาญ จำกัด สหกรณ์การเกษตรพุนพิน จำกัด ชุมนุมเกษตรกรบุรีรัมย์ จำกัด และสหกรณ์การเกษตรเมืองร้อยเอ็ด จำกัด เพื่อขอความร่วมมือสนับสนุนส่งเสริมการบริโภคผลไม้และพืชทางการเกษตรและช่วยระบายสินค้าเกษตร เป็นการช่วยเหลือเกษตรกรอีกทางหนึ่ง เนื่องจากหน่วยงานต่างๆเหล่านี้เป็นคู่สัญญากับเรือนจำ นอกจากนี้ ทางกรมราชทัณฑ์ได้ขอความร่วมมือจากเรือนจำต่างๆ เร่งสนับสนุนส่งเสริมการบริโภคผลไม้และพืชผลทางการเกษตร โดยการปรับปรุงเมนูให้สอดคล้องกับสถานการณ์ผลผลิตการเกษตรในแต่ละพื้นที่เพื่อเป็นการช่วยเหลือเกษตรกรตามความเหมาะสม โดยไม่ต้องรอหนังสือจากกรมราชทัณฑ์
"กระทรวงยุติธรรมพร้อมขับเคลื่อนช่วยเหลือรัฐบาล เกษตรกรและประชาชนอย่างเต็มที่ ในภาวะที่ประเทศประสบปัญหาจากวิกฤตโควิด-19 เราต้องทำงานทุ่มเทให้ดี ปรับเนื้องานให้เกิดความยืดหยุ่นให้เป็นประโยชน์กับสังคมมากที่สุด" นายสมศักดิ์ กล่าว
วันพฤหัสบดีที่ 4 สิงหาคม 2565
Mr. Takeo Kato ประธานหอการค้าญี่ปุ่น กรุงเทพฯ เข้าเยี่ยมคารวะ รมว.เอนก เพื่อแนะนำตัวในโอกาสเข้ารับตำแหน่งใหม่
Mr. Takeo Kato ประธานหอการค้าญี่ปุ่น กรุงเทพฯ เข้าเยี่ยมคารวะ รมว.เอนก เพื่อแนะนำตัวในโอกาสเข้ารับตำแหน่งใหม่
วันนี้ (19 กรกฎาคม 2565) เวลา 14.00 น. Mr. Takeo Kato ประธานหอการค้าญี่ปุ่น กรุงเทพฯ (Japanese Chamber of Commerce, Bangkok) และคณะ เข้าเยี่ยมคารวะ ศ.(พิเศษ) เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยมีผู้บริหารระดับสูงร่วมให้การต้อนรับ ณ ห้องพระจอมเกล้า ชั้น 4 อาคารพระจอมเกล้า สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม เพื่อแนะนำตัวในโอกาสเข้ารับตำแหน่งใหม่ รวมทั้งแนะนำคณะกรรมการหอการค้าญี่ปุ่น กรุงเทพฯ ชุดใหม่
ในโอกาสนี้ทั้งสองฝ่ายได้แลกเปลี่ยนมุมมองทางเศรษฐกิจ และแนวทางการพัฒนาความร่วมมือระหว่างกันเพื่อส่งเสริมเศรษฐกิจ โดยมีประเด็นที่สำคัญ 2 ด้าน ได้แก่ ด้านการพัฒนาเศรษฐกิจผ่านนโยบายเศรษฐกิจชีวภาพ-หมุนเวียน-สีเขียว (BCG Economy Model) และการพัฒนาทรัพยากรบุคคลผ่านสถาบันไทยโคเซ็น (Thai KOSEN)
หอการค้าญี่ปุ่น กรุงเทพฯ (Japanese Chamber of Commerce, Bangkok) เป็นหนึ่งในหอการค้าญี่ปุ่นในต่างประเทศที่ใหญ่ที่สุด โดยมีสมาชิกปัจจุบันที่ 1,642 บริษัท โดยก่อตั้งขึ้นเพื่อการพัฒนาทางเศรษฐกิจระหว่างประเทศไทยและประเทศญี่ปุ่น และดำเนินกิจกรรมทางสังคมต่างๆ ทั้งนี้จากข้อมูลของกรมส่งเสริมการค้าระหว่างประเทศ ปัจจุบันประเทศญี่ปุ่นเป็นคู่ค้าอันดับที่ 2 ของไทย และไทยเป็นคู่ค้าอันที่ 5 ของญี่ปุ่น โดยในปี 2564 (มกราคม-ตุลาคม) มีมูลการค้ารวมสูงถึง 50,641.05 ล้าน เหรียญดอลลาร์สหรัฐ
วันพฤหัสบดีที่ 12 พฤษภาคม 2565
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
นายกรัฐมนตรีเดินทางถึงกรุงวอชิงตัน พร้อมเข้าร่วมการประชุมสุดยอดอาเซียน-สหรัฐฯ สมัยพิเศษ (ASEAN-U.S. Special Summit)
วันนี้ (12 พฤษภาคม 2565) เวลา 05.55 น. เวลาประเทศไทย (หรือเท่ากับ วันที่ 11 พฤษภาคม 2565 เวลา 18.55 น. ตามเวลาท้องถิ่นประเทศสหรัฐอเมริกา) พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึง กรุงวอชิงตัน ประเทศสหรัฐอเมริกา เพื่อเข้าร่วมการประชุมสุดยอดอาเซียน-สหรัฐฯ สมัยพิเศษ ซึ่งจะจัดขึ้นระหว่างวันที่ 12-13 พฤษภาคม 2565
นายธนกร วังบุญคงชนะ โฆษกประจำสำนักนายกรัฐมนตรี ได้เปิดเผยว่า นายกรัฐมนตรีมีภารกิจสำคัญ ได้แก่ ร่วมงานเลี้ยงอาหารค่ำ ซึ่งประธานาธิบดีโจ ไบเดน เป็นเจ้าภาพสำหรับผู้นำอาเซียนที่ทำเนียบประธานาธิบดีสหรัฐฯ และร่วมการประชุมหารือระหว่างผู้นำอาเซียนกับประธานาธิบดีสหรัฐฯ รวมทั้ง ร่วมกำหนดการที่ฝ่ายสหรัฐฯ เชิญผู้นำอาเซียนพบหารือกับผู้แทนระดับสูงของสหรัฐฯ ได้แก่ รองประธานาธิบดีสหรัฐฯ รัฐมนตรีที่เกี่ยวข้อง ผู้นำรัฐสภา และผู้นำภาคเอกชน ในส่วนของการหารือในโอกาสต่าง ๆ จะเน้นเรื่องการขับเคลื่อนการฟื้นฟูและการเติบโตอย่างยั่งยืนของภูมิภาคในยุคหลังโควิด-19 อาทิ ความมั่นคงด้านสาธารณสุข การเปลี่ยนแปลงสภาพภูมิอากาศ ความร่วมมือทางทะเล การค้าการลงทุน ห่วงโซ่อุปทาน การพัฒนาด้านดิจิทัล เทคโนโลยีและนวัตกรรม การพัฒนาทุนมนุษย์ และ การเสริมสร้างความมั่นคงของมนุษย์ รวมถึงการแลกเปลี่ยนข้อคิดเห็นในประเด็นภูมิภาคและระหว่างประเทศ ที่สำคัญ โดยเน้นย้ำความเป็นแกนกลางของอาเซียน และการส่งเสริมบรรยากาศที่ดีเพื่อสันติภาพ เสถียรภาพ และความมั่งคั่งยังยืนในภูมิภาค
โดยประเด็นหลักที่นายกรัฐมนตรีที่จะนำเสนอในการประชุมครั้งนี้ คือ ส่งเสริมให้สหรัฐฯ มีบทบาทที่สร้างสรรค์ในภูมิภาค เพื่อสนับสนุนการฟื้นฟูและการเติบโตอย่างยั่งยืนในยุค Next Normal การฟื้นฟูทางเศรษฐกิจที่เข้มแข็งและยั่งยืน และการพัฒนาที่ยั่งยืน
ทั้งนี้ ความสัมพันธ์อาเซียน-สหรัฐฯ เริ่มต้นอย่างเป็นทางการเมื่อปี 2520 และได้ยกระดับเป็นหุ้นส่วน เชิงยุทธศาสตร์เมื่อปี 2558 ทั้งสองฝ่ายดำเนินความร่วมมือที่ครอบคลุม 3 เสาของประชาคมอาเซียน ทั้งด้านการเมืองความมั่นคง เศรษฐกิจ และสังคมและวัฒนธรรม เพื่อสนับสนุนการบูรณาการและการพัฒนา ในภูมิภาคให้ก้าวหน้า
วันพุธที่ 1 กันยายน 2564
การประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19
การประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
วันนี้ (1 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมเตรียมการจัดตั้งศูนย์ปฏิบัติการด้านการแก้ไขสถานการณ์ฉุกเฉิน ในส่วนที่เกี่ยวกับการป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม โดยที่ประชุมได้รายงานถึงสถานการณ์การแพร่ระบาดของโรคโควิด-19 ในสถานประกอบกิจการโรงงานและแนวทางการดำเนินงานที่ผ่านมาของกระทรวงอุตสาหกรรม และการพัฒนาและขับเคลื่อนระบบรับรองบุคคลเพื่อผ่านเข้ากิจการหรือกิจกรรมอันเนื่องจากสถานการณ์การระบาดของโรคโควิด-19 (COE) และร่วมกันพิจารณากำหนดแนวทางการประชุมคณะกรรมการศูนย์ปฏิบัติการด้านการแก้ไขสถานการณ์ฉุกเฉินฯ ครั้งที่ 1/2564 โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงออุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และผ่านทาง Zoom Meeting
ทั้งนี้ การประชุมดังกล่าวเป็นไปตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
วันอังคารที่ 21 ธันวาคม 2564
Thailand and Maldives to reinforce relations and cooperation in trade and investment, and tourism
Thailand and Maldives to reinforce relations and cooperation in trade and investment, and tourism
December 20, 2021, at 1100hrs, at the Ivory Room, Thai Khu Fah Building, Government House, H.E. Mr. Mohamed Jinah, Ambassador of the Republic of Maldives to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the Maldivian Ambassador to Thailand, and affirmed the Thai Government’s full support. As Thailand and Maldives have been forging diplomatic relations for over 40 years, he hoped for further reinforcement of relations and cooperation, especially in the areas of trade and investment, tourism, and multilateral cooperation. The Prime Minister also congratulated Foreign Minister of the Maldives for being elected as President of the 76th session of the General Assembly (UNGA76).
The Maldivian Ambassador expressed pleasure and honor to be tenured in Thailand, and conveyed President Ibrahim Mohamed Solih’s regards to the Prime Minister. Thailand is considered Maldives’ important trade partner, and the Ambassador affirmed his commitment to continue cooperating in the fields of mutual potentials. He also commended the Thai Government, under the Prime Minister’s leadership, for its effective response against COVID-19, which has led to the country’s reopening.
On economic cooperation, the Prime Minister recognized Maldives as Thailand’s major investment destination in the areas of properties, hotels, and resorts. Recently, a Thai investor has also made investment in solar power in the Maldives. The Ambassador appreciated investments from Thailand, and affirmed the Maldivian Government’s commitment to fully facilitate Thai investors.
On tourism, the Ambassador thanked Thailand for allowing Maldivian tourists to enter the country without being quarantined. With regard to technical and development cooperation, the Prime Minister affirmed Thailand’s continued assistance to Maldives in human resource development through short and long-course trainings, and in such areas as public health, agriculture, food security, and human capacity enhancement. The Maldivian Ambassador expressed appreciation toward the Thai Government for their continuous help, and would be pleased to help promote Thai education institutions among the Maldivians.
Both parties also discussed fishery cooperation, on which the Prime Minister affirmed Thailand’s continued cooperation through Ministry of Agriculture and Cooperatives
วันพฤหัสบดีที่ 16 กันยายน 2564
ครม. ไฟเขียว! มาตรการดึงชาวต่างชาติ "ศักยภาพสูง" พำนักระยะยาว 4 กลุ่มเป้าหมาย 1 ล้านคนเข้าไทย กระตุ้นเศรษฐกิจ 1 ล้านล้านบาท
....
ที่ประชุม ครม. (14 ก.ย. 64) เห็นชอบหลักการมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ในลักษณะผู้พำนักระยะยาว (long-term stay)
.
โดยเป็นชาวต่างชาติใน 4 กลุ่มเป้าหมาย คือ ผู้มีความมั่งคั่งสูง/ ผู้เกษียณอายุจากต่างประเทศ/ ผู้ที่ต้องการทำงานจากประเทศไทย และผู้มีทักษะเชี่ยวชาญพิเศษ
.
สำหรับสิทธิประโยชน์ ที่จะเป็นแรงจูงใจดึงดูดชาวต่างชาติกลุ่มดังกล่าวเข้าประเทศ เช่น สิทธิทำงานพร้อมวีซ่า คู่สมรสและบุตร (วีซ่าผู้ติดตาม), ยกเว้นภาษีเงินได้สำหรับรายได้ต่างประเทศ, ยกเว้นไม่ต้องไปรายงานตัวทุก 90 วัน, สามารถถือครองห้องชุดและบ้านจัดสรรในโครงการบ้านจัดสรรในพื้นที่ที่กำหนด เป็นต้น
.
ทั้งนี้ ครม. ได้มอบหมายให้หน่วยงานที่เกี่ยวข้องทุกภาคส่วน เร่งพิจารณาดำเนินการภายใน 90 วัน และให้รายงานความคืบหน้าของผลการพิจารณาผ่าน สศช. เพื่อนำเสนอให้ ครม. ทราบต่อไป
.
คาดว่า ผลลัพธ์จากมาตรการดังกล่าว ภายใน 5 ปี (2565 - 2569) จะมีชาวต่างชาติ "ศักยภาพสูง" พำนักอาศัยในไทยกว่า 1 ล้านคน ซึ่งจะช่วยเพิ่มเม็ดเงินในระบบเศรษฐกิจไทยกว่า 1 ล้านล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 15 ตุลาคม 2564
ยกทัพลงใต้ รมว.เกษตรฯ ติดตามความก้าวหน้าโครงการระบบระบายน้ำแม่น้ำตรัง
ยกทัพลงใต้ รมว.เกษตรฯ ติดตามความก้าวหน้าโครงการระบบระบายน้ำแม่น้ำตรัง พร้อมมอบหนังสืออนุญาตให้เกษตรกรเข้าทำประโยชน์ในเขตปฏิรูปที่ดิน (ส.ป.ก. 4-01) ให้แก่เกษตรกร และปล่อยพันธุ์สัตว์น้ำลงแหล่งน้ำธรรมชาติ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามความก้าวหน้าโครงการระบบระบายน้ำแม่น้ำตรัง ณ อ.เมือง จ.ตรัง ว่า จากเหตุการณ์อุทกภัยในรอบหลายปีที่ผ่าน ทำให้เกิดน้ำท่วมขัง สร้างความเสียหายต่อบ้านเรือนของราษฏร รวมถึงข้อมูลสถิติฝนตกหนักในรอบ 25 ปี จะมีปริมาณน้ำไหลผ่านแม่น้ำตรัง 1,467 ลูกบาศก์เมตรต่อวินาที ซึ่งศักยภาพแม่น้ำตรังนั้น สามารถรับได้ประมาณ 600 ลูกบาศก์เมตรต่อวินาที จำเป็นต้องออกแบบคลองระบายน้ำสายใหม่ เพื่อระบายน้ำส่วนเกิน กระทรวงเกษตรฯ โดยกรมชลประทาน จึงได้ดำเนินโครงการดังกล่าว จากกรอบวงเงินโครงการ 1,482.50 ล้านบาท ระยะเวลาดำเนินการ 7 ปี (2559 - 2565) ซึ่งเป็นการขุดคลองผันน้ำ ความยาว 7.55 กิโลเมตร กว้าง 102 เมตร ลึก 4.5 เมตร พร้อมทั้งก่อสร้างประตูระบายน้ำ 2 แห่ง ได้แก่ ประตูระบายน้ำหนองตรุด บริเวณต้นคลองผันน้ำ และประตูระบายน้ำคลองช้างบริเวณปลายคลองผันน้ำ สามารถระบายน้ำได้ 750 ลูกบาศก์เมตรต่อวินาที รวมถึงงานอาคารประกอบ ประกอบด้วย การก่อสร้างสะพานรถยนต์ 5 แห่ง และก่อสร้างอาคารรับน้ำ 20 แห่ง
ทั้งนี้ หากดำเนินการแล้วเสร็จ จะสามารถบรรเทาอุทกภัยในพื้นที่ ต.หนองตรุด ต.นาโต๊ะหมิง และ ต.บางรัก ในเขต อ.เมือง จ.ตรัง คิดเป็นพื้นที่ 10,525 ไร่ และสามารถเก็บกักน้ำไว้ใช้เพื่อการเกษตรและการอุปโภค ในฤดูแล้งได้ประมาณ 3.2 ล้าน ลบ.ม. พื้นที่รับประโยชน์จากโครงการฤดูฝนประมาณ 10,000 ไร่ และฤดูแล้งประมาณ 3,000 ไร่ อีกทั้งในช่วงฤดูแล้งจะเป็นแหล่งน้ำต้นทุนในการผลักดันการรุกตัวของน้ำเค็มเพื่อรักษาระบบนิเวศน์ ช่วยผลิตน้ำประปาปีละ 1.74 ล้าน ลบ.ม. ด้วย อย่างไรก็ตาม ทุกหน่วยงานในสังกัดกระทรวงเกษตรและสหกรณ์ได้บูรณาการการทำงานร่วมกัน และพร้อมเข้ามาดำเนินการสนับสนุนในส่วนที่เกี่ยวข้องต่อไป
สำหรับในปี 2564 นี้ กรมชลประทานยังได้มีแผนการเตรียมความพร้อมช่วงฤดูน้ำหลาก โดยมีการขุดเปิดช่องทางการระบายน้ำบริเวณสะพานคอนกรีตเสริมเหล็ก กม. 1+260 เพิ่มเติม (ดำเนินการโดยกรมทางหลวง) และการผันน้ำในช่วงฤดูน้ำหลากช่วงเดือน (ต.ค.64 – ธ.ค.64) โดยติดตั้งบานระบายน้ำแล้วเสร็จ ที่ประตูระบายน้ำ กม.7+250 ทำให้สามารควบคุมปริมาณน้ำที่จะไหลเข้าคลองผันน้ำได้
นอกจากนี้ รัฐมนตรีว่าการกระทรวงเกษตรและสหกรณ์ ยังได้มอบหนังสืออนุญาตให้เกษตรกรเข้าทำประโยชน์ในเขตปฏิรูปที่ดิน (ส.ป.ก. 4-01) จำนวน 10 ราย และปล่อยพันธุ์สัตว์น้ำลงแหล่งน้ำธรรมชาติ ได้แก่ พันธุ์ปลากระแห (ปลาลำปำ) จำนวน 50,000 ตัว พันธุ์ปลายี่สกเทศ จำนวน 50,000 ตัว พันธุ์ปลาสร้อยนกเขา จำนวน 50,000 ตัว พันธุ์ปลาสร้อยลูกกล้วย จำนวน 50,000 ตัว พันธุ์ปลาซิวควาย จำนวน 5,000 ตัว และลูกพันธุ์ปลาบ้า (ปลาสุลต่าน) ภายใต้โครงการโรงเพาะฟักเคลื่อนที่ (Mobile hatchery) จำนวน 1,000,000 ตัว รวมจำนวนทั้งสิ้น 1,205,000 ตัว อีกทั้งยังมีบริการประชาชน โดยจัดเตรียมพันธุ์แหนแดง เพื่อนำไปใช้เพาะพันธุ์และเป็นอาหารปลา ลดต้นทุนการผลิต จุลินทรีย์น้ำเพื่อนำไปเป็นหัวเชื้อและใช้สำหรับบำบัดน้ำเสียในบ่อปลา และพันธุ์ปลาสวยงาม (ปลาคาร์บ) เพื่อแจกให้เกษตรกร จำนวนรายละ 1 ชุด รวม 50 ราย
วันอาทิตย์ที่ 1 สิงหาคม 2564
เอาจริง! ปรับ - จำคุก ผู้ค้าฉวยโอกาสขึ้นราคาฟ้าทะลายโจร
....
“ฟ้าทะลายโจร” สมุนไพรทางเลือกช่วยรักษาผู้ป่วยโควิด-19 ที่ยังไม่มีอาการ หรือมีอาการน้อย (กลุ่มสีเขียว) และช่วยลดภาระระบบสาธารณสุข ส่งผลให้ประชาชนนิยมซื้อหากันเป็นจำนวนมาก จนขาดตลาดหรือผู้ค้าฉวยโอกาสขึ้นราคา
.
เรื่องนี้กระทรวงพาณิชย์ยืนยันว่า ได้ติดตามอย่างใกล้ชิดร่วมกับกระทรวงสาธารณสุข โดยแม้จะยังไม่มีการควบคุมราคา เพราะต้องการส่งเสริมการผลิตให้เพียงพอกับความต้องการ แต่หากค้ากำไรเกินควรจะมีความผิดตามมาตรา 29 ของ พ.ร.บ.ว่าด้วยราคาสินค้าและบริการ พ.ศ.2542 ซึ่งมีโทษจำคุก 7 ปี ปรับ 140,000 บาท หรือทั้งจำทั้งปรับ
.
ดังนั้น หากประชาชนพบเห็นการขายฟ้าทะลายโจรที่มีราคาสูงเกินควรหรือโก่งราคา สามารถร้องเรียน/แจ้งเบาะแสได้ที่ สายด่วน 1569 หรือ สนง.พาณิชย์ทุกจังหวัด โดยเจ้าหน้าที่จะเร่งดำเนินการทันที
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 19 เมษายน 2565
รมว.สุชาติ ถกความร่วมมือ ทูตอิสราเอล เร่งขยายตลาดแรงงาน ช่วยคนไทยมีงานทำ นำรายได้เข้าประเทศ
- -
เมื่อวันที่ 19 เมษายน 2565นายสุชาติ ชมกลิ่น รัฐมนตรีว่าการกระทรวงแรงงานให้การต้อนรับนางออร์นา ซากิฟ (Ms.Orna Sagiv) เอกอัครราชทูตรัฐอิสราเอลประจำประเทศไทยและคณะ ในโอกาสเข้าพบรัฐมนตรีว่าการกระทรวงแรงงาน เพื่อหารือเกี่ยวกับประเด็นการจัดส่งแรงงานไทยไปทำงานภาคเกษตรในรัฐอิสราเอล ณ ห้องจัตุมงคล ชั้น 6 อาคารกระทรวงแรงงาน โดยมี นายสุทธิ สุโกศล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวว่า ขอขอบคุณท่านเอกอัครราชทูตรัฐอิสราเอลประจำประเทศไทยที่ได้ดูแลพี่น้องแรงงานไทยที่ไปทำงานในรัฐอิสราเอลเป็นอย่างดี ซึ่งรัฐบาลภายใต้การนำของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและกระทรวงแรงงานภายใต้การกำกับดูแลของพล.อ.ประวิตร วงษ์สุวรรณ รองนายกรัฐมนตรีได้ฝากขอบคุณท่านทูตฯ ด้วยที่ทำให้คนไทยมีงานทำ มีอาชีพ และท่านได้ให้ความสำคัญกับการส่งเสริมแรงงานไทยให้เดินทางไปทำงานต่างประเทศ เพื่อการมีงานทำ นำรายได้เข้าประเทศ ซึ่งกระทรวงแรงงานต้องขอขอบคุณรัฐบาลแห่งรัฐอิสราเอลที่ได้ดำเนินการตามข้อตกลงด้านแรงงานเรื่องการจ้างแรงงานไทยทำงานชั่วคราวในภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers : TIC) มาอย่างต่อเนื่อง
นายสุชาติยังได้กล่าวถึงการหารือประเด็นแนวทางการจัดส่งแรงงานไทยไปทำงานในรัฐอิสราเอล เพื่อปรับปรุงกระบวนการจัดส่งให้มีคุณภาพและประสิทธิภาพมากย่ิงขึ้น เพื่ออำนวยความสะดวกแก่แรงงานไทย เนื่องจากทางการอิสราเอลได้เพิ่มโควตาให้มีการจัดส่งจากเดิม 5,000 คนเป็น 6,800 คน นอกจากนี้ ทั้งสองฝ่ายยังได้หารือถึงแนวทางการให้แรงงานไทยได้วีซ่าอุตสาหกรรม (Industrial Visa) เนื่องจากนายจ้างอิสราเอลยอมรับในช่างเชื่อมฝีมือคนไทยมากกว่าชาติอื่น ๆ และต้องการช่างเชื่อมเป็นจำนวนมาก ซึ่งถือเป็นโอกาสที่ดีที่จะให้คนแรงงานไทยสามารถไปทำงานในภาคอุตสาหกรรมได้ นอกเหนือจากภาคเกษตรที่ทำอยู่แล้ว
ทั้งนี้ ตั้งแต่ปี 2555 จนถึงปัจจุบัน กระทรวงแรงงาน โดยกรมการจัดหางานได้จัดส่งแรงงานไทยไปทำงานภาคเกษตรในรัฐอิสราเอลแล้วจำนวน 50,868 คน แรงงานที่ไปทำงานส่วนใหญ่จะเดินทางไปทำงานกับนายจ้างในกิจการภาคเกษตรและกิจการปศุสัตว์ มีระยะเวลาการจ้างงานครั้งแรก 2 ปี และสามารถต่อสัญญาจ้างได้อีก 3 ปี 3 เดือน รวมเป็นไม่เกิน 5 ปี 3 เดือน จะได้รับค่าจ้างขั้นต่ำจำนวน 5,300 เชคเกลอิสราเอล โดยแรงงานไทยเหล่านี้ เมื่ออยู่ครบสัญญาจะนำประสบการณ์ทางเกษตรที่ได้รับจากการทำงานกลับมาพัฒนาประเทศและประกอบอาชีพของตนเองต่อไป
วันอาทิตย์ที่ 27 มีนาคม 2565
‘รมช.มนัญญา’ เปิดงานเทศกาลควายไทยอุทัยธานีครั้งที่ 10
‘รมช.มนัญญา’ เปิดงานเทศกาลควายไทยอุทัยธานีครั้งที่ 10 กระตุ้นตลาดซื้อขายกระบือ เดินหน้าพัฒนาสายพันธุ์เพิ่มมูลค่ากระบือไทย
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดงาน   “เทศกาลควายไทยอุทัยธานี”ครั้งที่10ณบริเวณกองบังคับการตำรวจภูธรจังหวัดอุทัยธานีตำบลสะแกกรังอำเภอเมืองจังหวัดอุทัยธานีว่าการจัดงานดังกล่าวมีวัตถุประสงค์เพื่อให้เกษตรกรได้พบปะแลกเปลี่ยนความคิดเห็นระหว่างเกษตรกรด้วยกันเองและผู้ทรงคุณวุฒิตลอดจนเพื่ออนุรักษ์และใช้ประโยชน์พัฒนาปรับปรุงสายพันธุ์กระบือของจังหวัดอุทัยธานีให้ดียิ่งขึ้นรวมทั้งสร้างมูลค่าเพิ่มของกระบือช่วยกระตุ้นการซื้อขายกระบือในจังหวัดอุทัยธานีให้มีปริมาณเพิ่มสูงขึ้นทั้งในรูปแบบกระบือสวยงามและกระบือเนื้อ
รมช.มนัญญากล่าวว่ากระทรวงเกษตรและสหกรณ์ได้เล็งเห็นความสำคัญในอาชีพด้านปศุสัตว์ของเกษตรกรโดยกระบือจัดเป็นสินค้าเกษตรที่มีความสําคัญ1ใน3ของจังหวัดอุทัยธานีนอกจากข้าวและปลาแรดอีกทั้งจังหวัดอุทัยธานีโดยสมาคมพัฒนาพันธุ์ควายไทยก็ได้ร่วมขับเคลื่อนและให้ความสําคัญกับภาคปศุสัตว์เป็นอย่างสูงโดยเฉพาะการพัฒนาและปรับปรุงพันธุ์กระบือทั้งกระบือสวยงามและกระบือเนื้อทั้งนี้จากการรายงานการสำรวจข้อมูลเกษตรกรผู้เลี้ยงกระบือของสํานักงานปศุสัตว์จังหวัดอุทัยธานีพบว่า  ในปี2563 - 2564มีจํานวนเกษตรกรผู้เลี้ยงกระบือเพิ่มขึ้นร้อยละ20.5จํานวนกระบือเพิ่มขึ้นร้อยละ17.5ปริมาณผลผลิตเพิ่มขึ้นร้อยละ22.4และมีมูลค่ารวมเพิ่มขึ้นร้อยละ20.5โดยในปี2563มีเกษตรกรผู้เลี้ยงจํานวน2,067รายจํานวนกระบือ23,379ตัวปริมาณผลผลิต8,270ตัวมูลค่ารวม296.9ล้านบาทและในปี2564มีเกษตรกรผู้เลี้ยงจํานวน2,600รายจํานวนกระบือ28,336ตัวปริมาณผลผลิต10,655ตัวมูลค่ารวม382.5ล้านบาทซึ่งการจัดงานเทศกาลควายไทยอุทัยธานีในครั้งนี้จะส่งผลให้เกษตรกรหันมาสนใจในอาชีพการเลี้ยงกระบือเพิ่มมากขึ้นเป็นการเพิ่มรายได้เพิ่มองค์ความรู้รวมทั้งการพัฒนาสายพันธุ์กระบือให้ดียิ่งขึ้นไป
ทั้งนี้ภายในงานเทศกาลควายไทยอุทัยธานีครั้งที่10มีกิจกรรมที่น่าสนใจอาทิการประกวดกระบือลุ่มน้ําสะแกกรังกระบือทั่วไปและกระบือแกรนด์แชมป์(Grand Champion)ชิงถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีนอกจากนี้ยังมีการจําหน่ายสินค้าด้านปศุสัตว์ในงาน“Buffalo Night”อีกด้วย
วันอังคารที่ 12 เมษายน 2565
รัฐบาลเพิ่มคู่สาย 1330 รับผู้ป่วยโควิด-19 หลังสงกรานต์
วันอังคารที่ 12 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมพร้อมรับการระบาดของโรคโควิด-19 ที่คาดว่าจะมากขึ้นช่วงหลังเทศกาลสงกรานต์ โดยเพิ่มคู่สายของสายด่วน สปสช. 1330 เป็น 3,000 คู่สาย ให้บริการควบคู่กับระบบแชทในไลน์ @nhso และเปิดช่องทางพิเศษให้แก่ผู้ป่วยกลุ่มเสี่ยง 608 ได้แก่ ผู้มีอายุ 60 ปีขึ้นไป เด็กแรกเกิด-5 ปี คนพิการ ผู้ป่วยติดเตียง ตลอดจนผู้ป่วยเรื้อรัง 7 กลุ่มโรค โทร 1330 กด 18 เพื่อดำเนินการประสานส่งไปรับการรักษาใน รพ. ไม่ต้องรอรักษาตามอาการ สำหรับผู้ป่วยที่มีอาการรุนแรงโทร 1669 เพื่อใช้สิทธิ UCEP Plus ส่วนผู้ป่วยสีเขียวที่ไม่ใช่กลุ่มเสี่ยงทุกสิทธิการรักษา โทร 1330 กด 14 หรือลงทะเบียนที่ไลน์ @nhso เช่นเดิม นอกจากนี้ ยังสามารถติดต่อสายด่วนของแต่ละจังหวัด หรือเฟซบุ๊กของสำนักงานสาธารณสุขจังหวัดได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี